Cenu aptaujas nolikums

Testi faktora Xa inhibitora Edoxaban (Lixiana) noteikšanai, saderīgi ar iekārtu CS-5100 
(Sysmex Corporation, Japāna)

Iepirkuma priekšmets
Testu faktora Xa inhibitora Edoxaban (Lixiana) noteikšanai, saderīgu ar iekārtu CS-5100, atbilstoši tehniskajā specifikācijā (Pielikums Nr. 2) noteiktajām prasībām, piegāde SIA “Rīgas Austrumu klīniskā universitātes slimnīca”. Paredzamā līguma summa līdz 9 999,00 EUR bez PVN.

Līguma darbības termiņš
Līgums tiek slēgts un ir spēkā līdz iepirkuma procedūras par šo iepirkuma priekšmetu rezultātā noslēgta līguma spēkā stāšanās brīdim vai līdz līguma summas 9 999,00 EUR bez PVN apguvei, atkarībā no tā, kurš apstāklis iestājas pirmais.

Iepirkuma prasības un nosacījumi
1. Jānodrošina reaģentu - testu faktora Xa inhibitora Edoxaban (Lixiana) noteikšanai - piegāde Rīgā, Hipokrāta ielā 2, SIA “Rīgas Austrumu klīniskā universitātes slimnīca” laboratorijā “Gaiļezers”.
2. Testu piegādes, transporta izmaksas ir iekļautas cenā.
3. Preču piegāde jāveic ne vēlāk kā 14 (četrpadsmit) darba dienu laikā kopš pasūtījuma veikšanas.
4. Pasūtītājs apmaksu par preci nodrošina 30 (trīsdesmit) dienu laikā kopš preces saņemšanas dienas.
Piedāvājumu vērtēšana un izvēles kritēriji
Par uzvarētāju tiks atzīts pretendents, kurš būs iesniedzis  tehniskajā specifikācijā noteiktām prasībām atbilstošu saimnieciski visizdevīgāko piedāvājumu – piedāvājumu ar vislielāko testu skaitu līguma summas (EUR 9999,00 bez PVN) ietvaros.

Apmaksas kārtība:
Par saņemtajiem pakalpojumiem samaksa tiek veikta 30 (trīsdesmit) dienu laikā pēc nodošanas-pieņemšanas akta abpusējas parakstīšanas un rēķina saņemšanas. Rēķins iesniedzams pēc pieņemšanas – nodošanas akta abpusējas parakstīšanas, to nosūtot uz e-pasta adresi: rekini@aslimnica.lv. 
Iesniedzamie dokumenti*:
1. Pieteikuma forma (pielikums Nr. 1);
2. Tehniskā specifikācija - Finanšu - tehniskais piedāvājums (pielikums Nr. 2).

Kontaktpersona:
SIA „Rīgas Austrumu klīniskā universitātes slimnīca” Laboratorijas dienesta laboratorijas „Gaiļezers” vadītāja Baiba Eglīte, tālr. 29132382, e-pasts: baiba.eglite@aslimnica.lv.

Piedāvājuma iesniegšana:
1. SIA „Rīgas Austrumu klīniskā universitātes slimnīca”, piedāvājumu nosūtot elektroniski uz e-pasta adresi iepirkumi@aslimnica.lv.
2. Piedāvājuma iesniegšanas termiņš:  līdz 2023. gada 4. septembrim.

*	Iesniedzamos dokumentus paraksta pretendents pats vai tā pārstāvēttiesīgās personas. Ja iesniedzamos dokumentus paraksta pretendenta pilnvarotā persona, pilnvarai ir jābūt notariāli apliecinātai un iesniegtai kopā ar parakstītajiem cenu aptaujas dokumentiem.

